Public procurement notice: Contract Award Notice
Published: 2022-01-03
Buyer: Puolustusvoimat
Country: FI
Contract type: Supplies
Procedure: Contract award without prior publication
CPV classification: 48000000 | 72260000: Software-related services
Estimated value: 3996750 EUR

Technical requirements: ESRI-paikkatietojärjestelmän ArcGIS-tuotteiden EA-sopimus (Enter-prise Agreement) sopimuskaudelle 1.1.2022 - 31.12.2024. EA-sopimus koostuu ELA-lisenssisopimuksesta (Enterprise License Agreement) ja EAP-palvelusopimuksesta (Enterprise Advantage Program - Paikkatiedon hyödyntämisohjelma -palvelu).
ELA-sopimuksella uusitaan Puolustusvoimien käytössä olevien ESRI-lisenssien käyttöoikeus sekä tuotetaan ohjelmiston ylläpito- ja tukipalvelut (ml. uudet ohjelmistoversiot). Sopimus sisältää myös mahdollisuuden uusien lisenssien käyttöönottoon sopimuksessa mainittuihin tuotekohtaisiin enimmäismääriin saakka. Työasema- ja palvelinohjelmistojen osalta lisenssien käyttöoikeus on rajoittamaton.
EAP-sopimus sisältää Paikkatiedon hyödyntämisohjelma -palvelun mukaisia konsultointi- ja koulutuspalveluita suomalaisella henkilöstöllä.
Hankinta toteutetaan puolustus- ja turvallisuushankintalain 22 §:n 1 momentin 3 kohdan mukaisena suorahankintana yksinoikeuden suojaamiseen liittyvästä syystä. Hankinta voidaan toteuttaa suoraan ESRI Finland Oy:ltä, koska ESRI Finland Oy on lisensoitujen ArcGIS-tuotteiden (jäljempänä Tuotteet) valmistajan Environmental Systems Research Institute Inc. (jäljempänä ESRI Inc.) Tuotteiden ainoa maahantuoja ja edustaja Suomessa eivätkä muissa maissa sijaitsevat Tuotteiden edustajat valmistajan vahvistuksen mukaisesti tarjoa tuotteita ja palveluita Suomessa sijaitseville asiakkaille. Puolustusvoimilla (jäljempänä PV) on käytössään ESRI Inc:in lisensoituja Tuotteita, joiden toimivuus edellyttää niiden ylläpitoa ja päivittämistä. PV:ssa Tuotteiden muodostama ohjelmistoperhe muodostaa laajan kokonaisuuden, paikka- ja olosuhdetiedon tuotantojärjestelmän. Kokonaisuus sisältää operatiivisten vaatimusten mukaiset paikka-, sää- ja olosuhdetietopalvelut eri johtamisympäristöissä, käyttöön vahvistetun paikkatiedon, paikka- ja olosuhdetietopaketit, karttatuotteet sekä asiantuntijapalvelut, jotka kaikki yhdessä muodostavat paikka- ja olosuhdetietovalmiuden, jolta edellytetään kansainvälistä yhteensopivuutta. Tuotteet mahdollistavat kansainvälisen yhteensopivuuden, jota kehitetään FMN-mallin mukaisesti eri maissa ja kansainvälisissä organisaatioissa. Muiden tuotteiden käyttö ei olisi kansainvälisesti yhteensopiva, sillä vain Tuotteelle on kansainvälisesti kehitetty kyky toteuttaa FMN-spesifikaation mukainen prosessi yhtenä kokonaisuutena. Tuoteperhe on ESRI Inc:n tuottama kokonaisuus, joka on muodostunut länsimaissa sotilaskäyttäjien de facto -standardiksi paikkatietojen käsittelyssä. Esimerkiksi NATO:n CoreGIS -alusta perustuu ko. teknologiaan, samoin Ruotsin puolustusvoimien paikkatietoratkaisut. Tiettyjä Tuotteiden sisältämiä oleellisia toimintoja esim. military grid ei ole muissa varteenotettavissa paikkatietotuotteissa, joten tiedossa ei ole vastaava ratkaisua, joka tarjoaisi välineet FMN-mukaisesti toteutetun prosessin jokaiseen vaiheeseen. Kansainvälisessä toiminnassa oleellista on paikkatietojen vaihto eri maiden välillä. Paikkatietoja toimittava valtio määrittelee, missä tiedostomuodoissa se luovuttaa sen yhteistyövaltioille paikkatiedot. Vaikka ESRI Inc:in tuotteilla on mahdollista valita eri tiedostomuotoja, jotka mahdollistavat Esri Inc.in tuotteilla tuotettujen paikkatietojen käsittelyn muilla tuotteilla, muilla tuotteilla tietojen käsittely edellyttää, että tiedosto on tallennettu muun tuotteen tukemaan muotoon, ja tämä puolestaan edellyttää lähettäjän ja vastaanottajan välistä sopimusta toimitettavasti tiedostomuodosta. Kansainvälisissä operaatioissa määritetään operaatiokohtaisesti käyttöön vahvistettu paikkatieto (designated geospatial information), jolla varmistetaan yhtenäiset perusteet kaikille toimijoille. Paikkatietojen konversiot eri formaattien välillä saattavat muuttaa esim. aineistojen kuvaustekniikkaa, jolloin tämä periaate ei toteudu.  PV:lla ei ole vastaanottajana mahdollista määrätä tai edellyttää, missä muodossa sille tulee paikkatietoja luovuttaa, mikäli PV:lla olisi käytössään jokin toinen tuote. Mikäli PV ei voi käsitellä saamiaan kansainvälisessä toiminnassa paikkatietoja, ei PV:lla ole mahdollista osallistua kansainväliseen toimintaan paikkatietojen vaihdossa. Isäntämaatuen kannalta on oleellista, että Suomen alueen paikkatiedot on luovutettavissa kumppanien käyttöön formaatissa, jonka käyttö ei edellytä viivettä aiheuttavia muutoksia. Edellä mainitun vuoksi ei ole muuta ratkaisua kuin Esri Inc.:in valmistamat tuotteet, joilla vastaanotettavat ja luovutettavat paikkatiedot ovat käsiteltävissä siten, että niiden yhdenmukaisuus ja käyttöön saanti on turvattu.


Award value: 3996750
Number of bids: 1